Müəllim sözü (qəzet)

"Müəllim sözü" (qəzet)   — ziyalıları və ziyalılığı təbliğ edən qəzet.

 Haqqında 
“Müəllim sözü” qəzeti 2010-cu ilin oktyabr ayında təsis olunub.

Qəzetin ilk sayı 2011-ci ilin mart ayında işıq üzü görüb. Qəzet səkkiz səhifədən ibarətdir və ayda bir dəfə nəşr olunur.

Qəzetin təsisçisi və baş redaktoru yazıçı-jurnalist Vahid Aslandır.Baş redaktor

“Müəllim sözü” qəzetinin əsas məramı və fəaliyyət istiqaməti ziyalıların və ziyalılığın təbliğidir. Qəzet həmçinin Azərbaycan müəllimi üçün sərbəst tribuna funksiyasını daşıyır. Eyni zamanda təhsil sahəsindəki problemlərə və qazanılan uğurlara geniş yer verilir. Vaxtaşırı “Müəllim sözü” qəzetinin səhifələrində dünya təhsilində baş verən yeniliklərə xüsusi yer ayrılır.

Qəzetin uğurlu fəaliyyətinə daim mənəvi dəstək vermək üçün qəzetin redaksiya şurasında ölkənin ən tanınmış ziyalıları yer almışlar.

“Müəllim sözü” qəzetinin 2017-ci ilin fevral ayında dərc edilən “Ziyalı” adlı “Xüsusi buraxılış”ı tanınmış şair İlyas Tapdığa həsr edilmişdir.
Hər ilin sonunda qəzetin yaradıcı kollektivi və redaksiya surası üzvlərinin iştirakı ilə yekun hesabat yığıncağı keçirilir və qəzetin illik fəaliyyəti müzakirə olunur.

Redaksiya şurasının təklifi ilə “Müəllim sözü” qəzetinin 2012-ci ilin dekabrında “Ziyalı” xüsusi buraxılışı və “Ziyalı” fəxri-media diplomu təsis edilmişdir. İndiyədək “Ziyalı” fəxri-media diplomuna bir çox tanınmış ziyalılar layiq görülmüşlər.

 “Ziyalı” fəxri-media diplomu alanlar 
 Akademik Arif Paşayev (2012)
 Professor Qara Namazov (2013)
 Professor Əli Hüseynov (2013)
 Ombudsman Elmira Süleymanova (2014)
 Millət vəkili Adil Əliyev (2015)
 Şair İlyas Tapdıq (2017)
 Professor Məhbubə Vəliyeva (2017)
 Professor Mahirə Hüseynova (2018)
 Professor Həcər Hüseynova (2018)

 Redakasiya şurası
  Xalq şairi Nəriman Həsənzadə
  Ombudsman Elmira Süleymanova
  Xalq yazıçısı Çingiz Abdullayev
 Akademik Nizami Cəfərov
  Gəncə şəhər Təhsil İdarəsinin müdiri Zakir Hüseynov
  Professor Vilayət Əliyev
  Dr.Anar Məmmədli
  Professor Maarifə Hacıyeva
  Professor Məhbubə Vəliyeva
  Professor Firəngiz Həsənova
  Dr.Nazim Tapdıqoğlu

 İstinadlar 

Kateqoriya:Azərbaycan qəzetləri